Nyeste Skilderie af Kiøbenhavn, 1807-11-24
Da jeg skrev mit forrige Brev stod jeg i den Tanke, at denne litteraire Cavalcade nu var tilende, men nei, Hevnens Maalerendnu ikke fuldt Det var i Skjebnens Bog besluttet, at det Engelske Skrivt og dets Forfatter skulde beskjæmmes i flere end eet Tungemaal - paa Dansk, Engelsk, Tydsk, og man kan maaskee vente, at det ogsaa snart vil skee paa Russisk. De veed at Dagen, den første Aarsag til dette Spilop, ikke nøiet med at have leveret tre Angreb og Denunciationer, endog oversatte Angrebet paa Engelsk og solgte det for - 4 s. I dette Øieblik faaer jeg den Tydske Avis. og deri finder jeg dette Angreb, forøget med de sorteste Beskyldninger, som en Diævel selv vilde rødme ved, indført paa Tydsk i Form af en Skrivelse fra Kjøbenhavn. J denne Anmeldelse, hvis Kilde er umiskjendelig, anføres tillige, at der hos K. H. Seidelin er udkommet et Engelsk Skrivt, under Titel af Admonition &c. mod det sommerske, og at en Dansk Mand (Hr. K. H. Seidelin) agter at udgive en Beretning om Beleiringen a. i det Tydske og Franske Sprog. Jeg er fuldkommen overtydet om, at denne skjændige Anmeldelse ikke er kommen fra den Hamborgske Avisskrivers nærværende Correspondent i Kjøbenhavn. Denne Correspondent er en Mand af Ære, der aldrig vilde kunne beqvemme sig til saa sort en Handling - at brændemærke en uskyldig Landsmands Navn i hele Europas Øine, fordi han i et partisk Blad har seet ham angreben og denunceret uden mindste Bevis. Han er, som jeg veed, een af Skilderiets Læsere, og jeg erklærer ham derfor her paa det høitideligste, at jeg ikke har den allermindste Tanke om, at dette Nid skrivt, hvis Qvintessence er Løgn og nedrig Bagvaskelse, i fjerneste Henseende kan være kommet fra ham. Nei, dets hele Form røber alt for tydelig sin Sammensætter, Er nu vel nogensinde en Forfatter bleven nedrigere behandlet i Dannemark, Nu kunde De maaskee spørge, hvad er Aarsagen til Alt dette - Jeg skal søge at besvare det saa godt som mueligt. De veed, at Dagen altid har været en erklæret Animositet, som synes uforsonlig, mod de Boghandlere, hos hvilke den Engelske Piece udkom, og at dette Blad bestandig, hvor det *) Det bør anmærkes her, at de Tydske Aviser indrykke enhver Bekjendtgjørelse uden Forskjel for Betaling saavel Skandskrivter over andre, som Roes over sig selv. Man maa lade dem, at de slaae sig paa Munden igjen, naar det forlanges. Derfor vrimle ogsaa de Tydske Aviser, af Laan, som saa idelig maa tilbagekaldes. finder Leilighed dertil, søger at nedrive disse Boghandleres Forlagsartikler. Et frappanExempel herpaa havde man for nogle Aar siden. Brun Juuls geographiske Lexicon - det første Værk i sit Slags, vor Litteratur eier - blev i lærde Efterretninger meget fordeelagtig recenseret af Hr. Prof. Engelstoft. Men paa et enkelt Sted lastede Hr. Prof. en i Anledning af Jyderne fremsat Yttring. Hvad har Dagen at gjøre. Den river denne enkelte Yttring ud af sin Sammenhæng og anmelder: Et i Kjøbenhavn udkommet høist maadeligt geographisk Lexicon er nu blevet revset i lærde Efterretninger &c. - Prof. Engelstoft saae sig nødsaget til at erklære i næste Numer af Dagen, at han, langt fra at laste Værket, tvertimod har erklæret det for fortræffeligt, uagtet han havde enkelte Ting at erindre derimod.